**De la-nceput**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Alergă luna pe nisip desculță

Și valurile îi ating un ciob,

Par lacrimi înflorind pe o ecluză,

O inimă străpunsă ca un glob

Cu drumuri presărate de furtună,

Lagune-albastre și corăbii noi

Ce te îndeamnă să te-avânți pe mare

Uitând s-arunci privirea înapoi,

Să lași în urmă țărmurile-aride,

Să te oprești departe pe-un atol

Și să iubești curat făcând risipă

De ploia caldă care-ți dă ocol.

- Voi încerca să depăşesc furtuna

Care-şi înalță valul pân-la cer,

Să ancorez în golful unde luna

Te ţine de o vreme prizonier.

Dar pân-atunci fii fericit, iubite,

Te-ncredintez că nu există zi

Să nu te port prin vise poleite

Cu aurul atâtor poezii

Semnate de-amândoi. Rămas în urmă

E pasul meu, mă iartă c-am crezut

În dreptul meu şi-n vina asumată

De-a te chema s-o luăm de la-nceput.

Ioan Grigoraș Liliana Trif